ระเบียบกรมสรรพสามิตระเบียบกรมสรรพสามิตว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดูพ.ศ.๒๕๕๑[๑] โดยที่เป็นการสมควรปรับปรุงระเบียบกรมสรรพสามิตว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู พ.ศ. ๒๕๔๒ลงวันที่ ๑๘ กุมภาพันธ์ ๒๕๔๒ ให้สอดคล้องกับกฎกระทรวงแบ่งส่วนราชการกรมสรรพสามิตกระทรวงการคลัง พ.ศ. ๒๕๕๑ ลงวันที่ ๒๓ มกราคม ๒๕๕๑ซึ่งมีการแบ่งส่วนราชการกรมสรรพสามิตใหม่ดังนั้นเพื่อให้การจัดให้มีข้อมูลข่าวสารของราชการไว้ให้ประชาชนเข้าตรวจดูเป็นไปตามที่พระราชบัญญัติข้อมูลข่าวสารของราชการพ.ศ. ๒๕๔๐ และประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ ๒๕๔๑ กำหนด กรมสรรพสามิต จึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกรมสรรพสามิตว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดูพ.ศ. ๒๕๕๑ข้อ ๒ ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ ให้ยกเลิก(๑) ระเบียบกรมสรรพสามิตว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู พ.ศ. ๒๕๔๒ลงวันที่ ๑๘ กุมภาพันธ์ ๒๕๔๒(๒) คำสั่งกรมสรรพสามิต ที่ ๔๒๕/๒๕๕๐ เรื่องแต่งตั้งคณะกรรมการข้อมูลข่าวสารของราชการ กรมสรรพสามิต ลงวันที่ ๓๑ สิงหาคม ๒๕๕๐บรรดาระเบียบ ข้อบังคับและคำสั่งอื่นใดของกรมสรรพสามิตในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ระเบียบนี้ให้ใช้บังคับแก่ข้าราชการพนักงานราชการ ลูกจ้าง และผู้มาช่วยปฏิบัติราชการของกรมสรรพสามิตข้อ ๕ ในระเบียบนี้ข้อมูลข่าวสารของราชการ หมายความว่าสิ่งที่สื่อความหมายให้รู้เรื่องราวข้อเท็จจริง ข้อมูล หรือสิ่งใดๆ ที่อยู่ในความครอบครองหรือควบคุมดูแลของกรมสรรพสามิตตามกฎหมายว่าด้วยข้อมูลข่าวสารของราชการหน่วยงานของรัฐ หมายความว่าราชการส่วนกลาง ราชการส่วนภูมิภาค ราชการส่วนท้องถิ่น รัฐวิสาหกิจและหน่วยงานอื่นตามกฎหมายว่าด้วยข้อมูลข่าวสารของราชการอธิบดี หมายความว่าอธิบดีกรมสรรพสามิตข้อ ๖ ให้อธิบดีรักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้อธิบดีกรมสรรพสามิตมีอำนาจวินิจฉัยสั่งการตามที่เห็นสมควรหมวด๑คณะกรรมการข้อมูลข่าวสารของราชการกรมสรรพสามิต ข้อ ๗ ให้มี คณะกรรมการข้อมูลข่าวสารของราชการกรมสรรพสามิต เรียกโดยย่อว่า กข.สส.ประกอบด้วย รองอธิบดีซึ่งกำกับดูแลสำนักกฎหมาย เป็นประธานกรรมการผู้อำนวยการสำนักกฎหมายหรือผู้แทน ผู้อำนวยการสำนักแผนภาษีหรือผู้แทน ผู้อำนวยการสำนักมาตรฐานและพัฒนาการจัดเก็บภาษี๑ หรือผู้แทน ผู้อำนวยการสำนักมาตรฐานและพัฒนาการจัดเก็บภาษี ๒ หรือผู้แทนผู้อำนวยการสำนักบริหารทรัพยากรบุคคลหรือผู้แทนผู้อำนวยการสำนักบริหารการคลังและรายได้หรือผู้แทน เป็นกรรมการให้เลขานุการกรม เป็นกรรมการและเลขานุการ ผู้อำนวยการส่วนอุทธรณ์สำนักกฎหมายและหัวหน้าฝ่ายประชาสัมพันธ์ สำนักงานเลขานุการกรมเป็นผู้ช่วยเลขานุการข้อ ๘ ให้ กข.สส. มีอำนาจหน้าที่ดังต่อไปนี้(๑) กำหนดหลักเกณฑ์เกี่ยวกับการบริหาร การจัดระบบการขอ การอนุญาต และการบริการข้อมูลข่าวสารของราชการ(๒) พิจารณาวินิจฉัยประเภทข้อมูลข่าวสารของราชการที่ไม่ต้องเปิดเผยหรือข้อมูลข่าวสารของราชการที่มีการกำหนดชั้นความลับไว้ตามระเบียบว่าด้วยการรักษาความลับของราชการ พ.ศ. ๒๕๔๔(๓)พิจารณาวินิจฉัยประเภทข้อมูลข่าวสารของราชการที่ควรจัดเก็บไว้ที่กรมสรรพสามิตหรือส่งไปยังหอจดหมายเหตุแห่งชาติกรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๔)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารของราชการกับหน่วยงานของรัฐและเอกชน(๕) พิจารณาวินิจฉัยกรณีที่มีปัญหาและอุปสรรคเกี่ยวกับการดำเนินการตามระเบียบนี้(๖) แต่งตั้งคณะอนุกรรมการหรือคณะทำงานเพื่อปฏิบัติการในเรื่องใดๆ(๗) ดำเนินงานอื่นใดตามที่อธิบดีมอบหมายข้อ ๙ การประชุม กข.สส.ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมด จึงเป็นองค์ประชุมถ้าประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๐ ให้นำความในข้อ ๙มาใช้บังคับกับการประชุมของคณะอนุกรรมการและคณะกรรมการที่ กข.สส.แต่งตั้งโดยอนุโลมข้อ ๑๑ มติของ กข.สส. ให้ถือเป็นยุติเว้นแต่มีความเห็นเป็นหลายฝ่ายหรือมีเหตุอันสมควรกรณีที่หน่วยงานในกรมสรรพสามิตที่เป็นเจ้าของเรื่องมีความเห็นเป็นอย่างอื่นให้เสนออธิบดีวินิจฉัยต่อไปหมวด๒การจัดระบบข้อมูลข่าวสารของราชการ ข้อ ๑๒ ให้หน่วยงานในกรมสรรพสามิตจัดส่งข้อมูลข่าวสารของราชการตามมาตรา๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่อยู่ในความรับผิดชอบส่งให้สำนักงานเลขานุการกรมเพื่อรวบรวมและจัดระบบข้อมูลนั้นไว้ให้ประชาชนเข้าตรวจดูในกรณีที่มีเหตุอันควรสงสัยว่าข้อมูลข่าวสารของราชการใดจะเปิดเผยได้หรือไม่ ให้นำเสนอ กข.สส.วินิจฉัยตามอำนาจหน้าที่ต่อไปข้อ ๑๓ ในการดำเนินงานตามข้อ ๑๒ให้หน่วยงานในกรมสรรพสามิต จัดให้มีเจ้าหน้าที่เพื่อควบคุมดูแล ตรวจสอบ ติดตามและประสานงานในการดำเนินการดังกล่าวให้เป็นไปด้วยความเรียบร้อยหมวด๓การขอข้อมูลข่าวสารของราชการและการอนุญาต ข้อ ๑๔ การเข้าตรวจดู ศึกษาค้นคว้าหรือขอสำเนาข้อมูลข่าวสารของราชการและการอนุญาตให้เป็นไปตามหลักเกณฑ์ที่กำหนดท้ายระเบียบนี้ข้อ ๑๕ การขอข้อมูลข่าวสารของราชการตามหมายเรียกพยานเอกสารของศาลให้นำเสนออธิบดี หรือผู้ที่ได้รับมอบหมายพิจารณาอนุญาตข้อ ๑๖ ข้อมูลข่าวสารของราชการใด หากมีกฎหมายระเบียบอื่น หรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารของราชการนั้นไว้เป็นพิเศษการขอข้อมูลข่าวสารของราชการและการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวนั้นด้วยหมวด๔การบริการข้อมูลข่าวสารของราชการ ข้อ ๑๗ ให้สำนักงานเลขานุการกรมดำเนินการให้บริการข้อมูลข่าวสารของราชการไว้ให้ประชาชนเข้าตรวจดูศึกษาค้นคว้า ตลอดจนเผยแพร่ ขาย จำหน่ายจ่ายแจกรวมทั้งจัดทำสำเนาข้อมูลข่าวสารของราชการด้วยการบริการข้อมูลข่าวสารของราชการนอกจากที่กล่าวในวรรคหนึ่งให้เป็นไปตามหลักเกณฑ์ที่ กข.สส. กำหนดข้อ ๑๘ ข้อมูลข่าวสารของราชการที่มีไว้เผยแพร่เพื่อขายหรือจำหน่ายให้คิดค่าใช้จ่ายต่างๆ ตามหลักเกณฑ์ที่ กข.สส. กำหนดข้อ ๑๙ การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการให้เป็นไปตามหลักเกณฑ์ที่กรมสรรพสามิตประกาศกำหนดโดยความเห็นชอบของคณะกรรมการข้อมูลข่าวสารของราชการตามพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๒๐ รายได้จากการขายหรือจำหน่ายข้อมูลข่าวสารของราชการตามข้อ๑๘ และค่าธรรมเนียมตามข้อ ๑๙ ให้ปฏิบัติตามระเบียบของราชการข้อ ๒๑ การบริการส่งข้อมูลข่าวสารของราชการที่เปิดเผยทางโทรสารให้ดำเนินการได้เฉพาะกรณีเร่งด่วน โดยให้คำนึงถึงความสิ้นเปลือง เช่นจำนวนข้อมูลข่าวสารของราชการ ระยะเวลาและค่าใช้จ่ายในการส่ง ทั้งนี้ให้หัวหน้าหน่วยงานเจ้าของเรื่องเป็นผู้พิจารณาอนุญาตข้อ ๒๒ การบริการข้อมูลข่าวสารของราชการให้ดำเนินการให้แล้วเสร็จโดยเร็วหมวด๕สถานที่บริการข้อมูลข่าวสารของราชการ ข้อ ๒๓ ให้สำนักงานเลขานุการกรมจัดสถานที่บริการข้อมูลข่าวสารของราชการการติดต่อเพื่อขอรับข้อมูลข่าวสารของราชการหรือให้คำแนะนำในการติดต่อกับหน่วยงานของรัฐและเป็นศูนย์ประสานงานกับหน่วยงานในกรมสรรพสามิต เพื่อให้บริการข้อมูลข่าวสารของราชการประกาศณ วันที่ ๑๓ พฤษภาคม พ.ศ. ๒๕๕๑สมชัยอภิวัฒนพรรองอธิบดีรักษาราชการแทนอธิบดีกรมสรรพสามิต[เอกสารแนบท้าย]๑. หลักเกณฑ์การเข้าตรวจดูศึกษาค้นคว้า หรือขอสำเนาข้อมูลข่าวสารของราชการ และการอนุญาตของกรมสรรพสามิต(ดูข้อมูลจากภาพกฎหมาย)ปริยานุช/ผู้จัดทำ๗กรกฎาคม ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๑๑๑ ง/หน้า ๑๒/๓ กรกฎาคม ๒๕๕๑